钦定古今图书集成/明伦汇编/闺媛典/第167卷 > 周本恭妻赵氏
## 钦定古今图书集成/明伦汇编/闺媛典/第167卷 > 周本恭妻赵氏

按《绍兴府志》：“赵氏，周本恭妻，诸暨赵孟德女，名淑。少
时，父尝授《孝经》《列女传》诸书，年十八归本恭，十一年
而恭没。时值兵乱，赵啮指自誓，挈孤从一媵避山谷
间，饥饿颠踣无二心。乱既定，还家治麻缕自给，夜燃
松脂，以诗书口授诸孤。其夫兄亦早死而遗其子，赵
抚之爱如己出，婚娶亦先焉。后皆克成立。”